2023.6.26.
HU
Az Európai Unió Hivatalos Lapja
L 160/41
²²²
(13)
Portugália kivételesen beleegyezett abba, hogy lemond az EUMSZ 1/1958/EK rendelet (8) 3. cikkével összefüggésben értelmezett 342. cikkéből eredő jogairól, és így az EUMSZ 297. cikkének értelmében e határozat elfogadására és az értesítésre angol nyelven kerül sor. 2.
AZ INTÉZKEDÉSEK RÉSZLETES LEÍRÁSA
2.1.
A kedvezményezett: működő leányvállalatok és tevékenységek (14)
A SATA egy működő légitársaság, ún.
Sociedade Anónima (korlátolt felelősségű társaság) (9), amelynek az ARA-ban székhellyel rendelkező más vállalatokban vannak részesedései.
A SATA-t 1941-ben alapították, és 100 %-ban a regionális kormány tulajdonában van.
A SATA a következő vállalatok egyedüli részvényese: a SATA Internacional – Azores Airlines, S.A. (a továbbiakban: Azores Airlines), a Gestão de Aeródromos, S.A. (a továbbiakban: SATA Gestão de Aeródromos vagy SGA) és az Azores Vacations America, Inc. (a továbbiakban: Azores Vacations America) utazásszervező, amely inaktív, és jelenleg felszámolási eljárás alatt áll.
Ezenkívül a SATA volt egy másik utazásszervező egyedüli részvényese, nevezetesen az Azores Vacations Canada, Inc. (a továbbiakban: Azores Vacations Canada) vállalaté, amelyet már felszámoltak ((62) preambulumbekezdés).
(15)
Az e határozatban a SATA-ra vagy a szerkezetátalakítási támogatás által támogatott kedvezményezett vállalkozásra történő bármely hivatkozás magában foglalja a SATA Air Açorest és annak valamennyi leányvállalatát, kivéve, ha a (SATA Air Açores néven végzett) légi fuvarozó működésének a leányvállalatai tevékenységeitől való megkülönböztetése céljából jelzik az ettől való eltérést.
(16)
A SATA mintegy 1 400 főt foglalkoztat, ebből 1 150-et helyben, a régióban (ami az Azori-szigeteken az összes, turizmussal összefüggő foglalkoztatás mintegy 10 %-ának, a teljes foglalkoztatás 1 %-ának felel meg), 250 főt pedig Lisszabonban (10).
Az eljárás megindításáról szóló határozatban (11) és az eljárás kiterjesztéséről szóló határozatban (12) leírtak szerint a SATA a következő szolgáltatásokat nyújtja: i. közvetlenül és 100 %-ban tulajdonolt leányvállalatán, az Azores Airlineson keresztül légi személyszállítási és árufuvarozási szolgáltatások a közszolgáltatási kötelezettségek hatálya alá tartozó útvonalakon és kereskedelmi alapon, és ii.
a SATA általános gazdasági érdekű szolgáltatást nyújt az SGA-n keresztül a régió kis repülőtereivel kapcsolatban.
A 2.1.1–2.1.3.
szakasz a két tevékenységcsoportot külön ismerteti.
2.1.1.
A SATA és az Azores Airlines által teljesített közszolgáltatási kötelezettségek
(17)
Az Azori-szigeteket kiszolgáló útvonalakon nyújtott menetrend szerinti légi járatok folyamatosságának biztosítása érdekében a régióban egyes menetrend szerinti légi személyszállítási szolgáltatások az 1008/2008/EK európai parlamenti és tanácsi rendelet (13) értelmében közszolgáltatási kötelezettségek hatálya alá tartoznak.
A kötelezettségek többek között a minimális járatsűrűségre, a menetrendekre, a használt légi járművek kategóriájára és a maximális belső konfigurációs kapacitásra, a viteldíjakra, a szolgáltatás folyamatosságára és pontosságára, valamint a járatok marketingjére vonatkoznak (14).
A közszolgáltatási kötelezettségek segítenek ellensúlyozni az Azoriszigetcsoportnak a szárazföldtől való távolság és – különösen a téli – időjárási viszonyok miatti elszigeteltségét.
(18)
A SATA Air Açores csak szigetek közötti járatokat üzemeltet közszolgáltatási kötelezettség alapján, kizárólagosság és kompenzáció mellett, míg az Azores Airlines az Azori-szigetekről a szárazföldi Portugáliába, Madeirára és nemzetközi célállomásokra induló járatokat, a szárazföldi Portugáliába és Madeirába induló útvonalakon közszolgáltatási kötelezettség alapján, kizárólagosság és kompenzáció nélkül.
Ezeket a kötelezettségeket mindkét
(8) A Tanács 1. rendelete (1958.
április 15.) az Európai Gazdasági Közösség által használt nyelvek meghatározásáról (HL 17., 1958.10.6., 385/58. o.).
(9) A Sociedade Anónima a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről szóló, 2013. június 26-i 2013/34/EU európai parlamenti és tanácsi irányelv (HL L 182., 2013.6.29., 19. o.)
I. mellékletében (az 1. cikk (1) bekezdésének a) pontjában említett vállalkozástípusok) felsorolt vállalkozástípus.
(10) Portugália 2021. december 2-i beadványa, 1. melléklet – A SATA 2021–2025-ös időszakra szóló szerkezetátalakítási és stratégiai terve, 21–24. o. (11) Az eljárás megindításáról szóló határozat (7) preambulumbekezdése.
(12) Az eljárás kiterjesztéséről szóló határozat (7)–(9) preambulumbekezdése.
(13) Az Európai Parlament és a Tanács 1008/2008/EK rendelete (2008. szeptember 24.) a Közösségben a légi járatok működtetésére vonatkozó közös szabályokról (HL L 293., 2008.10.31., 3. o.).
(14) Példának okáért a szociális és területi kohéziós célok megvalósítása érdekében a szárazföld és Madeira autonóm régió közötti, valamint ez utóbbi és az Azori-szigetek autonóm régió közötti légi és tengeri szolgáltatások keretében a kedvezményezett polgárok számára szociális mobilitási juttatás odaítéléséről szóló 134/2015. sz. törvényerejű rendeletet módosító 105/2019. sz. törvény rögzíti, hogy a jegyár maximálisan 30,00 EUR lehet.